El poble celta dels belgues s'hi instal·là en onades successives entre el s. VI ae i el segle III ae. El testimoniatge de primera mà de Juli Cèsar ("Guerra" de "les Gàl·lies") identifica diferents grups gals que ocupaven la zona i que estaven agrupats en "oppida" o llogarets agraris tancats. El 56 o 57 ae, aquestes poblacions s'uniren per resistir la invasió dels romans. Després de la derrota gal·la d'Alèsia, els pobles de Normandia continuaren lluitant un temps limitat i el 51 ae tota la Gàl·lia quedava sotmesa a Roma.